CELEX: 62021CN0336
Language: lt
Date: 2021-05-27 00:00:00
Title: Byla C-336/21: 2021 m. gegužės 27 d. Landesgericht Korneuburg (Austrija) pateiktas prašymas priimti prejudicinį sprendimą byloje L GmbH / F GmbH, BW, SW

2021 8 30   
            
            
               LT
            
            
               Europos Sąjungos oficialusis leidinys
            
            
               C 349/18
            
         
      2021 m. gegužės 27 d.Landesgericht Korneuburg (Austrija) pateiktas prašymas priimti prejudicinį sprendimą byloje L GmbH / F GmbH, BW, SW
      
      (Byla C-336/21)
      (2021/C 349/22)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landesgericht Korneuburg
      
      
         Šalys pagrindinėje byloje
      
      
         Apeliantė: L GmbH
      
      
         Kitos apeliacinio proceso šalys: F GmbH, BW, SW
      
         Prejudiciniai klausimai
      
      
                  1.
               
               
                  Ar Reglamento (EB) Nr. 261/2004 (1) 5 straipsnio 3 dalį reikia aiškinti taip, kad oro vežėjas neprivalo mokėti kompensacijų pagal šio reglamento 7 straipsnį, jei oro vežėjo orlaivis atvyko į keleivių paskirties vietą 7 valandomis 41 minute vėliau, nei planuota, dėl to, kad orlaivį, kuriuo buvo vykdomi dar keli skrydžiai prieš numatytą skrydį, apgadino žaibo smūgis, orlaiviui nutūpus oro vežėjo pasamdytos techninės priežiūros bendrovės techninis darbuotojas nustatė tik nedidelius, orlaivio veikimui poveikio neturinčius sugadinimus („some minor findings“), priešpaskutinis skrydis prieš numatytąjį buvo įvykdytas, bet atliekant patikrinimą prieš pakilimą paskutiniam skrydžiui prieš numatytąjį paaiškėjo, kad orlaivis kol kas negali būti naudojamas, ir dėl šios priežasties oro vežėjas pirmiau numatytą apgadintą orlaivį pakeitė kitu orlaiviu ir juo skrydis buvo įvykdytas vėluojant išvykti 7 valandas 40 minučių?
               
            
                  2.
               
               
                  Ar Reglamento (EB) Nr. 261/2004 5 straipsnio 3 dalį reikia aiškinti taip, kad oro vežėjas privalėjo pasiūlyti keleiviams perregistravimą į kitą skrydį, kuriuo jų atvykimas į galutinę paskirties vietą būtų atidėtas trumpesniam laikui, net jei oro vežėjas skrydį įvykdė pakaitiniu orlaiviu, kuriuo pakeitė nebenaudojamą orlaivį ir kuriuo keleivių atvykimas į galutinę paskirties vietą buvo atidėtas ilgesniam laikui?
               
            
         (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, 2004, p. 1; 2004 m. specialusis leidimas lietuvių k., 7 sk., 8 t., p. 10).